Etter etableringen av Orkla Grube-Aktiebolag i 1904 ble det tidlig etablert en ny sjakt for å følge malmforekomstene i den gamle gruven. Arbeidet startet i 1906 og sjakten, som fikk navn etter styreformann Thomas Fearnley, sto ferdig i 1908. Med nytt vaskeanlegg i terrasser i dalsiden fra sjakttårnet og ned til dalbunnen ferdigstilt i 1910 og Thamshavnbanen åpnet samme år var verket klar for full produksjon.